Ученик на крају 7. Разреда мора да задовољи следеће ОБАВЕЗНЕ стандарде:

1. **БРОЈЕВИ И ОПЕРАЦИЈЕ СА ЊИМА**
2. прочита и запише различите врсте бројева (природне, целе, рационалне)
3. преведе децимални запис броја у разломак и обратно
4. упореди по величини бројеве истог записа
5. изврши једну основну рачунску операцију са бројевима истог записа; рачуна, на пример 1/5 од n, где је n дати природан број
6. дели са остатком једноцифреним бројем и зна када је један број дељив другим
7. користи целе бројеве и једноставне изразе са њима
8. **АЛГЕБРА И ФУНКЦИЈЕ**
9. реши линеарне једначине у којима се непозната појављује само у једном члану
10. израчуна степен датог броја, зна основне операције са степенима
11. сабира, одузима и множи мономе
12. **ГЕОМЕТРИЈА**
13. влада појмовима: дуж, полуправа, права, раван и угао (уочава њихове моделе у реалним ситуацијама и уме да их нацрта користећи прибор; разликује неке врсте углова и паралелне и нормалне праве)
14. влада појмовима: троугао, четвороугао, квадрат и правоугаоник (уочава њихове моделе у реалним ситуацијама и уме да их нацрта користећи прибор; ученик разликује основне врсте троуглова, зна основне елементе троугла и уме да израчуна обим и површину троугла, квадрата и правоугаоника на основу елемената који непосредно фигуришу у датом задатку; уме да израчуна непознату страницу правоуглог троугла примењујући Питагорину теорему
15. влада појмовима: круг, кружна линија (издваја њихове основне елементе, уочава њихове моделе у реалним ситуацијама и уме да их нацрта користећи прибор; уме да израчуна обим и површину круга датог полупречника)
16. интуитивно схвата појам подударних фигура (кретањем до поклапања)
17. **МЕРЕЊЕ**
18. користи одговарајуће јединице за мерење дужине, површине, запремине, масе, времена и углова
19. претвори веће јединице дужине, масе и времена у мање
20. користи различите апоене новца
21. при мерењу одабере одговарајућу мерну јединицу; заокругљује величине исказане датом мером

**5**. **ОБРАДА ПОДАТАКА**

1. изражава положај објеката сврставајући их у врсте и колоне; одреди положај тачке у координатном систему ако су дате координате и обратно
2. податке из табеле прикаже графиконом и обрнуто
3. одреди задати проценат неке величине